ET Euroopa Liidu Teataja C 36/11

Põllumajandustoodete ja toidu geograafiliste tähiste ja päritolunimetuste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

2010/C 36/09

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

KOKKUVÕTE

NÕUKOGU MÄÄRUS (EÜ) nr 510/2006

„ESTEPA”

EÜ nr: ES-PDO-005-0341-16.04.2004

KPN ( X ) KGT ( )

Käesolevas kokkuvõttes esitatakse teabe andmise eesmärgil spetsifikaadi põhipunktid.

1. Liikmesriigi pädev asutus:

Nimi: Subdirección General de Calidad Diferenciada y Agricultura Ecológica. Dirección General de Industrias y Mercados Alimentarios. Secretaría General de Medio Rural. Ministerio de Medio Ambiente y Medio Rural y Marino Aadress: Paseo Infanta Isabel, 1 28071 Madrid ESPAÑA Tel +34 913475394 Faks +34 913475710 E-post: —

2. Taotlejate rühm:

Nimi: Oleoestepa, Sociedad Cooperativa Andaluza. Puricon, Sociedad Cooperativa Andaluza y Sierra del Aguila, Sociedad Limitada Aadress: Calle Estepa, 12 41564 Lora de Estepa (Sevilla) ESPAÑA Tel +34 954829098 Faks +34 954829069 E-post: — Koosseis: —

3. Toote liik:

Ekstra-neitsioliiviõli – Klass 1.5.: Õlid ja rasvad (või, margariin, õlid jne)

4. Spetsifikaat:

(määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Nimetus:

„Estepa”

4.2. Kirjeldus:

Ekstra neitsioliiviõli, mida saadakse oliivipuu (Olea Europea, L) järgmiste sortide viljadest, kusjuures ekstra neitsioliiviõli liike on kolm:

— „Hojiblanca”, „Arbequina”, „Manzanilla”, „Picual” ja „Lechín de Sevilla”;

— „Hojiblanca” ja „Arbequina”;

— „Hojiblanca”.

Kaitstud päritolunimetusega hõlmatud õlid on alati ekstra neitsioliiviõlid, mis vastavad pärast keldrites laagerdumist järgmistele tingimustele:

Puuviljasuse mediaan: 4,5 või rohkem

Happesus: kuni 0,3

Peroksiidarv: kuni 15

Ultraviolettkiirguse absorptsioon (K270): kuni 0,18 milliekvivalenti aktiivset hapnikku kilogrammi õli kohta

Looduslikud antioksüdandid Polüfenoolid (% kofeiinhapet): maksimaalselt: 611 ppm (mg/kg) minimaalselt: 405 ppm (mg/kg)

Mõrudus (K225): ≤ 0,3 nm

Oksüdatsiooni stabiilsus (RANCIMAT): tundides (100 °C, õhuvool 10 l/h) maksimaalselt: 92,5 minimaalselt: 43,6

Klorofülli- ja karoteenisisaldus (mg/kg = ppm) Klorofüll Karoteen maksimaalselt: 23,25 10,94 minimaalselt: 7,17 6,42

Oleiinhappe ja linoolhappe osakaalu suhe: maksimaalselt: 13,82 minimaalselt: 4,54

Monoküllastumata ja polüküllastumata rasvhapete suhe: maksimaalselt: 12,51 minimaalselt: 4,47 Tokoferoolid (mg/kg = ppm): Tokoferoolid kokku Alfa Beeta Gamma Delta maksimaalselt: 295,7 286,1 3,0 10,3 0 minimaalselt: 261,1 254,1 1,1 1,0 0

Lisaks võib õli värvus varieeruda ABT-skaalal vahemikus 2/3 – 3/3 – 2/4 – 3/4 – 2/5 – 3/5.

Varajase koristamise tulemusena on kõnealustele oliividele omane puuviljasus, mis vastab rohelise ja küpse oliivi vahelisele staadiumile, ning selles kerkivad esile rohelise oliivi omadused.

Kaitstud oliividel on vastavalt sordile eri omadused:

— „Hojiblanca”, „Arbequina”, „Manzanilla”, „Picual” ja „Lechín de Sevilla” Selle õli valmistamiseks kasutatakse järgmistest sortidest saadud ekstra neitsioliiviõli järgmises suhtes: „Hojiblanca” vähemalt 50 %, „Arbequina” 20–30 % ja ülejäänud sordid („Manzanilla”, „Picual” ja „Lechin de Sevilla”) kokku kuni 5 %. Kõnealusel õlil on pigem rohelisele kui küpsele oliivile omane keskmise intensiivsusega puuviljasus. Sellel on hooaja alguses toodetud õlidele omane mõrudus ja pikantsus. Vahad: 80–150 ppm

— „Hojiblanca” ja „Arbequina” Selle õli valmistamiseks kasutatakse järgmistest sortidest saadud ekstra neitsioliiviõli järgmises suhtes: „Hojiblanca” 40–60 % ja „Arbequina” 40–60 %. Kõnealusel õlil on värske ja/või küpse vilja aroom ja maitse ning rohelise kuni poolküpse oliivi puuviljasus. Sellel on hooaja alguses toodetud õlidele omane mõrudus ja pikantsus. Vahad: 50–80 ppm

— „Hojiblanca” See õli on 100 %-liselt sordist „Hojiblanca” valmistatud ekstra neitsioliiviõli. Kõnealusel õlil on värske ja/või küpse vilja ning värske rohu aroom ja maitse ja rohelise oliivi puuviljasus. Sellel on hooaja alguses toodetud õlidele omane mõrudus ja pikantsus. Vahad: 40–70 ppm

4.3. Geograafiline piirkond:

Piirkond hõlmab Sevilla provintsi 11 omavalitsusüksust: Aguadulce, Badolatosa, Casariche, Estepa, Gilena, Herrera, Lora de Estepa, Marinaleda, Pedrera, La Roda de Andalucía ja El Rubio. Lisaks kuulub sinna üks Córdoba provintsi omavalitsusüksus: Puente Genil, täpsemalt nime all Miragenil tuntud piirkond.

4.4. Päritolutõend:

Oliivid kuuluvad lubatud sortidesse ja pärinevad tootmispiirkonna registreeritud oliivisaludest.

Õli valmistatakse tootmispiirkonnas asuvates ja seal registreeritud õlipressimisettevõtetes ja pakkimisasutustes tingimustes, mis tagavad selle optimaalse säilivuse.

Hoidlas ladustatud valmis ekstra neitsioliiviõli päritolu, tootmiskuupäeva ja -kellaaega ning õli valmistamisel kasutatud tegureid on võimalik teada saada tootmisregistrist.

Tootele tehakse füüsikalis-keemiline ja organoleptiline analüüs, mis tagab toote kvaliteedi. Füüsikalis-keemilise analüüsi käigus uuritakse toote kirjelduse all loetletud näitajaid.

Päritolutõendiga, mida tõendab kontrolliasutuse poolt numbriga varustatud lisamärgis, võib pakendada ja turustada üksnes sellist ekstra neitsioliiviõli, mis on läbinud kõik protsessi kestel tehtavad kontrollid.

4.5. Tootmismeetod:

Traditsioonilised oliiviistandused on istutatud enamasti diagonaalruuduliselt pindalaga 12 × 12. Uued intensiivistandused on istutatud palju tihedamalt ja seetõttu oluliselt väiksemate mõõtmetega. Väetamine toimub talvel pärast saagikoristust. Viljeluse intensiivistamise tulemusena on suurenenud ka kastmisvajadus. Kastmissüsteemid on peaaegu täies ulatuses kohalikud süsteemid. Oliivipuu kuju sõltub pügamisviisist, mille käigus lõigatakse puutüvest suuri tükke. Pügamisviisid on „ladva pügamine” ja „ratsionaalne pügamine”. Lubatud taimekaitsevahendid ei tohi kahjustada kasulikku loomastikku ega jätta oliividesse jääke.

Oliivid koristatakse ettevaatlikult puudelt, kasutades traditsioonilisi meetodeid, nagu teivastega koputamine, käsitsi korjamine ja vibratsioon. Oliivide vedu toimub alati lahtiselt, järelkärus või jäigas konteineris. Purustamine toimub registreeritud õlipressimisettevõtetes 24 tunni jooksul alates saagi koristamisest. Valmistusprotsess koosneb järgmistest etappidest: oliivide puhastamine ja pesemine, pressimine, saadud massi kloppimine, etappide eraldamine, dekanteerimine, ladustamine hoidlates kuni pakkimiseni, vedu lahtiselt ja pakendamine.

4.6. Seos piirkonnaga:

Oliivipuid on sageli kaltsiumirikkasse maapinda istutatud. Tänu sellisele mullastikule ei ladestu oliivipuudesse suuremal määral rauda ja maapind säilitab paremini vett. Seepärast säilivad kirjeldatud maapinnas kasvavad puud ka kuivematel perioodidel niiskena. Selle tulemuseks on muudest oliivisaludest erinevad oliivisalud, millel on iseloomulikud omadused ja millest toodetakse muudest õlidest selgesti eristuvaid omapäraseid õlisid.

Vastavatest uuringutest nähtub, et kõnealust tüüpi mullastik soodustab selliste toitumuslikust seisukohast huvipakkuvate antioksüdantide suuremat kontsentratsiooni nagu tokoferoolid, eelkõige α-tokoferool, mille sisaldus on suurim (> 95 %).

Teine tegur, mis mõjutab õlide omadusi, on kohalik ilmastik. Estepa piirkonna veepuudusest tuleneva veestressi tõttu on kõnealuse piirkonna oliividest valmistatud õlid tuntavalt mõrkjamad (K225) kui muude piirkondade oliividest valmistatud õlid.

Vähene sademete hulk suurendab looduslike antioksüdantide sisaldust.

Asjaolu, et märkimisväärne osa Estepa piirkonnas kasvatatavatest oliividest on lauaoliivid (ligikaudu 30 % kogutoodangust), kiirendab muude oliivide koristamist, andes seega õlidele nii keemiliselt kui ka organoleptiliselt iseloomuliku nüansi.

Estepa piirkonna varajase saagikoristuse tõttu on õlidel järgmised omadused:

— õlid sisaldavad rohkem fenooliühendeid;

— õlid on organoleptilise iseloomustuse kohaselt mõrumad, mis on omane hooaja alguses toodetud õlidele;

— õlid on oksüdatsioonile vastupidavamad;

— õlidel on suurem pigmendisisaldus, eelkõige klorofüll ja karoteen.

Õli koostises võib esineda erinevusi, mis seisnevad enamasti linoolhappe suuremas sisalduses, samas kui oleiinhappe sisaldus jääb muutumatuks. Selle tulemusel väheneb mono- ja polüküllastumata rasvhapete suhe.

Seega on polüfenoolide sisaldus ja õli stabiilsus seotud saagikoristusperioodiga.

4.7. Kontrolliasutus:

Nimi: Consejo Regulador de la Denominación de Origen «Estepa» Aadress: Polígono Industrial Sierra Sur: Edificio Centro de Empresas s/n 41560 Estepa (Sevilla) ESPAÑA Tel +34 955912630 Faks +34 955912630 E-post: —

Kontrolliasutus vastab standardile EN-45011.

4.8. Märgistus:

Märgisel ja lisamärgisel peavad olema esitatud sõnad: „Denominación de Origen “Estepa” ”.

Iga registreeritud ettevõtja kaubanduslikud märgised peavad olema saanud kontrolliasutuse heakskiidu.

Kõikidel pakenditel, milles õli tarbijateni toimetatakse, peavad kandma garantiipitserit ning kontrolliasutuse poolt kooskõlas kvaliteedi ja menetluste eeskirjadega välja antud nummerdatud märgist või lisamärgist, mis kinnitatakse pakendile registreeritud laos, õlipressimisettevõttes või pakkimisasutuses korduvkasutamist välistaval viisil.